CELEX: 32012D1208(02)
Language: el
Date: 2012-12-06 00:00:00
Title: Απόφαση του Συμβουλίου, της 6ης Δεκεμβρίου 2012 , για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 6 της Ευρωπαϊκής Ένωσης για το οικονομικό έτος 2012

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 378/3
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 6ης Δεκεμβρίου 2012
   για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 6 της Ευρωπαϊκής Ένωσης για το οικονομικό έτος 2012
   2012/C 378/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 314, σε συνδυασμό με τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (1), όπως τροποποιήθηκε την τελευταία φορά από τον κανονισμό (ΕΕ, Ευρατόμ) αριθ. 1081/2010 του Ευρωπαϊκού Κοινοβουλίου και του Συμβουλίου της 24ης Νοεμβρίου 2010 (2) και ιδίως το άρθρο 37,
   Εκτιμώντας τα ακόλουθα:
   
               —
            
            
               ο γενικός προϋπολογισμός της Ευρωπαϊκής Ένωσης για το οικονομικό έτος 2012 εγκρίθηκε οριστικά την 1η Δεκεμβρίου 2011 (3),
            
         
               —
            
            
               στις 25 Οκτωβρίου 2012 η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 6 του γενικού προϋπολογισμού για το οικονομικό έτος 2012,
            
         
               —
            
            
               δεδομένου ότι το σχέδιο διορθωτικού προϋπολογισμού αριθ. 6 του γενικού προϋπολογισμού του 2012 πρέπει να εφαρμοσθεί εντός του οικονομικού έτους 2012 για λόγους χρηστής δημοσιονομικής διαχείρισης, είναι αιτιολογημένο να περιορισθούν η περίοδος των οκτώ εβδομάδων που προβλέπεται στο άρθρο 4 του πρωτοκόλλου αριθ. 1 για την ενημέρωση των εθνικών κοινοβουλίων καθώς και η δεκαήμερη περίοδος για την εγγραφή του σημείου στην προσωρινή ημερήσια διάταξη του Συμβουλίου, σύμφωνα με το άρθρο 3 παράγραφος 3 του εσωτερικού κανονισμού του Συμβουλίου,
            
         
               —
            
            
               η θέση του Συμβουλίου λαμβάνεται σε συνδυασμό με την έγκριση της θέσης του όσον αφορά το σχέδιο προϋπολογισμού της Ευρωπαϊκής Ένωσης για το οικονομικό έτος 2013 και εξαρτάται από την έγκριση της θέσης αυτής από το Ευρωπαϊκό Κοινοβούλιο,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Η θέση του Συμβουλίου όσον αφορά το σχέδιο διορθωτικού προϋπολογισμού αριθ. 6 της Ευρωπαϊκής Ένωσης για το οικονομικό έτος 2012 εγκρίθηκε στις 6 Δεκεμβρίου 2012.
   Πρόσβαση στο πλήρες κείμενο για ανάγνωση ή καταφόρτωση παρέχεται στην ιστοσελίδα του Συμβουλίου: http://www.consilium.europa.eu/
   Η παρούσα απόφαση εφαρμόζεται από την ημερομηνία κατά την οποία εγκρίνεται από το Ευρωπαϊκό Κοινοβούλιο η θέση του Συμβουλίου όσον αφορά το σχέδιο προϋπολογισμού της Ευρωπαϊκής Ένωσης για το οικονομικό έτος 2013.
   
      Βρυξέλλες, 6 Δεκεμβρίου 2012.
      
         
            Για το Συμβούλιο
         
         
            Ο Πρόεδρος
         
         Λ. ΛΟΥΚΑ
      
   
   
      (1)  ΕΕ L 248 της 16.9.2002, σ. 1, με διορθωτικά στην ΕΕ L 25 της 30.1.2003, σ. 43 και στην ΕΕ L 99 της 14.4.2007, σ. 18.
   
      (2)  ΕΕ L 311 της 26.11.2010, σ. 9.
   
      (3)  ΕΕ L 56 της 29.2.2012, με διορθωτικό στην ΕΕ L 79 της 19.3.2012.